Na temelju članka 5. stavka 1. Zakona o kulturnim vijećima i financiranju javnih potreba u kulturi („Narodne novine“ br. 83/22) te članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 22. sjednici održanoj 28. prosinca 2022. donosi

**ODLUKU**

**o izmjenama Programa javnih potreba u kulturi na**

 **području Općine Vladislavci za 2022. godinu**

**Članak 1.**

Programa javnih potreba u kulturi na području Općine Vladislavci za 2022. godinu („Službeni glasnik“ Općine Vladislavci broj 16/21, 6/22 i 11/22) mijenja se prema odredbama ove Odluke.

**Članak 2.**

Članak 2. Programa javnih potreba u kulturi na području Općine Vladislavci za 2022. godinu („Službeni glasnik“ Općine Vladislavci broj 16/21, 6/22 i 11/22) mijenja se i sada glasi:

„Sredstva za financiranje Programa javnih potreba u kulturi osiguravaju se u Proračunu Općine Vladislavci za 2022. godinu **u visini od 138.000,00 kuna**.“

**Članak 3.**

Članak 3. Programa javnih potreba u kulturi na području Općine Vladislavci za 2022. godinu („Službeni glasnik“ Općine Vladislavci broj 16/21, 6/22 i 11/22) mijenja se i sada glasi:

„Financiranje javnih potreba u kulturi provodi se osiguravanjem tekućih donacija kulturno-umjetničkim društvima s područja Općine Vladislavci u iznosu 56.000,00 kuna, te organizacijom ili pokroviteljstvom nad manifestacijama u iznosu od 82.000,00 kuna.

Programom javnih potreba u kulturi na području Općine Vladislavci u 2022. godini financirat će se održavanje slijedećih manifestacija :

1. Rušenje majpana u Hrastinu
2. Ivanjsko sijelo u Vladislavcima
3. Grahijada
4. Čobanijada
5. Roštiljada
6. Igra kolo
7. Jeseni u Hrastinu
8. Ivanjsko jahanje
9. Advent u Općini Vladislavci.“

**Članak 4.**

Ova Odluka objavit će se u „Službenom glasniku“ Općine Vladislavci.

KLASA: 612-01/21-01/03

UR.BROJ: 2158-41-01-22-08

Vladislavci, 28. prosinca 2022.

**Predsjednik**

**Općinskog vijeća**

Krunoslav Morović